Document ID: /roh_data/filtered/swiss_laws_in_ROH.jsonl.gz/417

960.110

Ordinaziun davart la promoziun da la transfurmaziun digitala en il Grischun (OTD)

dals 15-12-2020 (versiun dals 01-01-2021)

Sa basond sin l'art. 45 al. 1 da la Constituziun chantunala1)

relaschada da la Regenza ils 15 da december 2020

Cumpetenzas

Art.  1 1 La Regenza decida independentamain da la summa da las expensas davart:

a)

b)

c)

la concessiun da contribuziuns;

la dimensiun dals meds finanzials per agens projects e per atgnas mesiras;

la   part   chantunala   e   la   finanziaziun   en   il   rom   da   participaziuns   e   da cooperaziuns.

2 Sin   ses   champ   da   cumpetenza   material   procura   mintga   departament   per l'elavuraziun da las dumondas da promoziun.

3 Il Departament d'economia publica e fatgs socials:

a)

garantescha   la   budgetaziun   annuala   ed   il   rendaquint   annual   dals   meds finanzials or dal credit d'impegn general;

coordinescha ils rapports;

fixescha eventuals ulteriurs process e fa prescripziuns administrativas.

b)

c)

Organisaziun professiunala

Art.  2 1 L'organisaziun professiunala vegn finanziada tras ina incarica da prestaziun.

2 Las dumondas da promoziun ston da princip vegnir preschentadas a l'organisaziun professiunala   avant   che   quella   conceda   contribuziuns,   per   ch'ella   las   possia giuditgar.

3 Il   departament   cumpetent   dumonda   per   regla   il   giudicament   da   l'organisaziun professiunala avant ch'el realisescha agens projects u prenda atgnas mesiras ubain avant ch'el fa part da cooperaziuns e da participaziuns.

1) DG 110.100 * tabellas da las modificaziuns a la fin dal relasch

1

960.110

Premissas per la promoziun

Art.  3 1 Promovids   pon   mo   vegnir   projects   che   gidan   a   cuntanscher   ina   finamira   tenor l'artitgel 1 da la lescha e che:

a)

cuntegnan   ina   transfurmaziun   da   process,   da   products,   da   servetschs   u   da models   da   fatschenta,   che   sa   basa   sin   las   tecnologias   digitalas   u   che   pon effectuar tals; u intermedieschan cumpetenzas als umans, particularmain a las forzas da lavur, e   qualifitgeschan   quels   d'inizialisar,   d'accumpagnar   e   da   realisar   ina   tala transfurmaziun che sa basa sin las tecnologias digitalas.

b)

2 Projects da manaschis singuls pon da princip vegnir promovids mo, sch'i po vegnir spetgà in effect da multiplicatur per accelerar la transfurmaziun digitala u sche quai è d'ina impurtanza speziala per il chantun u per las regiuns.

Subsidiaritad

Art.  4 1 La finanziaziun d'agens projects e d'atgnas mesiras è mo admissibla, sche tals na pon betg vegnir promovids tras disposiziuns da leschas spezialas u sch'i n'èn betg avant maun avunda meds finanzials sin in auter credit.

Inoltraziun da dumondas

Art.  5 1 Las dumondas da promoziun pon ubain vegnir inoltradas al departament cumpetent ubain a l'organisaziun professiunala.

Art.  6 1 Il rapport al Cussegl grond vegn fatg en il rom da la missiva tar il quint annual.

Rapport

2

960.110

Tabella da las modificaziuns - tenor conclus

Conclus 15-12-2020

Entrada en vigur 01-01-2021

Element relasch

Modificaziun emprima versiun

Publicaziun en la CUL 2020-067

3

960.110

Tabella da las modificaziuns - tenor element

Element relasch

Conclus 15-12-2020

Entrada en vigur 01-01-2021

Modificaziun emprima versiun

Publicaziun en la CUL 2020-067

4